Document ID: 32001R2015

32001R2015
L 272/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2015/2001 НА КОМИСИЯТА
от 12 октомври 2001 година
за изменение на Регламент (ЕО) № 2235/2000 относно срока за прилагане на някои разпоредби от Регламенти (ЕО) № 1839/95 и (ЕО) № 1249/96
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1766/92 на Съвета от 30 юни 1992 г. относно общата организация на пазара в сектора на зърнените култури (1), последно изменен с Регламент (ЕО) № 1666/2000 (2), и по-специално член 10, параграф 4 и член 12, параграф 1 от него,
като има предвид, че:
(1)
Регламент (ЕО) № 1839/95 на Комисията от 26 юли 1995 г. за определяне на подробни правила за прилагането на тарифните квоти за внос на царевица и на сорго в Испания и на царевица в Португалия (3), последно изменен с Регламент (ЕО) № 2235/2000 (4), определящ разпоредби относно управлението на този внос.
(2)
Член 2, параграф 5 от Регламент (ЕО) № 1249/96 на Комисията от 28 юни 1996 г., относно правила за прилагане на Регламент (ЕО) № 1766/92 на Съвета относно вносните мита в сектора на зърнените култури (5), последно изменен с Регламент (ЕО) № 2235/2000, предвижда при определени условия намаляване на размера на вносното мито на твърда царевица с 24 евро на тон. С оглед развитието на цените на твърда царевица на световния пазар, Регламент (ЕО) № 2235/2000 внася промяна в размера на това намаляване в посока на увеличаване на първоначално предвиденото от Регламент (ЕО) № 1249/96 намаляване на митото. Размерът на гаранциите, предвидени от Регламент (ЕО) № 1249/96, бе адаптиран в съответствие с това.
(3)
Мерките, предвидени в Регламент (ЕО) № 2235/2000, се разбират като предприети експериментално за период от една година с оглед разрешаването на проблемите, възникнали в управлението на квотите, визирани от Регламент (ЕО) № 1839/95. При положение че тези проблеми бяха разрешени задоволително за различните страни през експерименталния период, уместно е да се разшири прилагането на разпоредбите на Регламент (ЕО) № 2235/2000 и то да стане постоянно.
(4)
Мерките, предвидени в настоящия регламент, са в съответствие със становището на Управителния комитет по зърнените култури,
ПРИЕ НАСТОЯЩИЯ РЕГЛАМЕНТ:
Член 1
Вторият параграф на член 3 от Регламент (ЕО) № 2235/2000 се заличава.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 октомври 2001 година.

Labels: 3
15
17